**SVEUČILIŠTE U ZAGREBU**

**MUZIČKA AKADEMIJA**

Trg Republike Hrvatske 12, Zagreb

KLASA: 640-01/21-2/1

URBROJ: 251-79-2-21-1

Zagreb, 22. siječnja 2021.

**ZAPISNIK**

**4. sjednice VIJEĆA AKADEMIJE u ak. god. 2020./2021.**

**održane u srijedu, 20. siječnja 2021.**

**elektronički putem platforme MS Teams (rasprava) i Google-obrasca (glasanje i potvrda sudjelovanja)**

**DNEVNI RED:**

1. **USVAJANJE ZAPISNIKA S PROŠLE SJEDNICE**
2. **STUDENTSKA PROBLEMATIKA**
3. **KADROVSKA PITANJA**
4. **OBAVIJESTI / RAZNO**

**Sudjelovali:** izv. prof. art. Martina Zadro, doc. art. Krešimir Bedek, izv. prof. art. Ante Knešaurek, red. prof. art. Berislav Šipuš, ass. Ana Čorić, red. prof. art. Mario Ivelja, izv. prof. art. Ivan Novinc, red. prof. art. Đorđe Stanetti, izv. prof. art. Bánk Harkay, Ivan Batoš, viši umjetnički suradnik, red. prof. art. Srđan Filip Čaldarović, izv. prof. art. Ivana Bilić, red. prof. art. Žarko Perišić, dr. sc. Željka Radovinović, doc. dr. sc. Monika Jurić, Janjik, red. prof. art. Đuro Tikvica, red. prof. art. Igor Lešnik, doc. dr. sc. Ivan Ćurković, student Luka Kujundžić, doc. art. Filip Fak, doc. dr. sc. Nikolina Matoš, doc. dr. sc. Sanja Kiš Žuvela, doc. art. Tomislav Oliver, izv. prof. art. Diana Grubišić Ćiković, red. prof. art. Marija Ćepulić, red. prof. art. Anđelko Krpan, izv. prof. art. Martina Silić, red. prof. dr. sc. Dalibor Davidović, red. prof. art. Jasenka Ostojić, student Janko Franković

**Ad 1. USVAJANJE ZAPISNIKA S PROŠLE SJEDNICE**

Zapisnik je prihvaćen s 27 glasova za, 0 protiv i 1 suzdržanih.

**Ad 2. STUDENTSKA PROBLEMATIKA**

**2.1. MOLBE STUDENATA**

2.1.1. Vijeće Akademije **jednoglasno** donosi ODLUKU: Usvajaju se molbe studenata za produljenje studija do kraja akademske godine, i to studentima:

1. **Stefani Grbić, klavir, specijalizacija**
2. **Ana Peršinec, klavir, specijalizacija**
3. **Marta Šimunović, klavir, specijalizacija**

2.1.2. Vijeće Akademije **jednoglasno** donosi ODLUKU: Usvaja se molba studentice **Dine Jularić Ivančić** za mirovanje studija.

2.1.3. Vijeće Akademije **jednoglasno** donosi ODLUKU: Usvaja se molba studentice **Tanje Prgomet** za polaganje diplomskog ispita 25. veljače 2021.

2.1.4. Vijeće Akademije **jednoglasno** donosi ODLUKU: Usvaja se molba studenta **Jaana Štokelja Wua** za polaganje diplomskog ispita 23. veljače 2021.

2.1.5. Vijeće Akademije **jednoglasno** donosi ODLUKU: Usvaja se molba studentice **Dijane Bistrović** za odgodom završnog koncerta usavršavanja.

2.1.6. Vijeće Akademije **jednoglasno** donosi ODLUKU: Usvajaju se molbe studenata za odgodom polaganja diplomskog ispita do 15. ožujka 2021., bez plaćanja školarine, i to studentima:

1. **Ana Kovačić, saksofon – apsolventica, 2. godina**
2. **Dora Lovrečić, muzikologija, apsolventica, 2. godina**
3. **Viktor Čižić, apsolvent, 2. godina**
4. **Krešimir Stojanov, violina, apsolvent, 2. godina**
5. **Eleonora Hil, violina, apsolventica, 2. godina**
6. **Domenika Milinković, orgulje, apsolventica, 2. godina**
7. **Luka Vidović, gitara, apsolvent, 1. godina**

**2.2.** **Prijedlog upisnih kvota za upis u 1. godinu integriranih preddiplomskih i diplomskih sveučilišnih studija u ak. god. 2021./2022.**

Vijeće Akademije donosi ODLUKU: Usvaja se prijedlog upisnih kvota za upis u 1. godinu integriranih preddiplomskih i diplomskih sveučilišnih studija za ak. god. 2021./2022. Predloženo je 113 upisnih mjesta. Tablica s brojem mjesta po odsjecima prilog je ovomu zapisniku.

**Prijedlog je prihvaćen s 27 glasova za i 1 protiv.**

**2.3. Imenovanje povjerenstva za ocjenu teme doktorskog rada za kandidata Igora Mladinića**

Vijeće Akademije **jednoglasno** donosi ODLUKU: imenuju se članovi Povjerenstva za ocjenu teme doktorskog rada u sastavu:

**- red. prof. dr. sc. Dalibor Davidović, predsjednik povjerenstva**

**- znanstv. sur. dr. sc. Tatjana Čunko, članica**

**- nasl. izv. prof. dr. sc. Irena Paulus, članica (kao mentorica)**

**Ad 3. KADROVSKA PITANJA**

**3.1. IMENOVANJE STRUČNIH POVJERENSTAVA ZA REIZBOR NA RADNO MJESTO**

Pokreće se postupak reizbora za red. prof. art. **Olju Jelaska** na radno mjesto red. prof. art. za teorijske glazbene predmete, na Odsjeku za kompoziciju i teoriju glazbe. Zadnji izbor na postojeće radno mjesto bio je 09.02.2016.

Za provedbu postupka reizbora red. prof. art. Olju Jelaska, Vijeće Akademije donosi ODLUKU: imenuje se stručno povjerenstvo u sastavu:

1. red. prof. art. Berislav Šipuš
2. red. prof. art. Krešimir Seletković
3. ak. Frano Parać

**Prijedlog je prihvaćen s 27 glasova za i 1 protiv.**

**3.2. IMENOVANJE STRUČNIH POVJERENSTAVA - RASPIS NATJEČAJA NA TEMELJU PRETHODNO ZATRAŽENE SUGLASNOSTI ZA ZAPOŠLJAVANJE NASTAVNOG OSOBLJA**

Vijeće Akademije **jednoglasno donosi ODLUKU: Raspisuje se natječaj**

**I. za izbor u umjetničko - nastavno zvanje i radno mjesto redoviti profesor za umjetničko područje, polje glazbena umjetnost, grana reprodukcija glazbe – pjevanje, za Pjevanje, na Odsjeku za pjevanje –** 1 izvršitelj u radnom odnosu na neodređeno vrijeme;

**3.2.1. Redoviti profesor pjevanja**

Vijeće Akademije **jednoglasno** donosi ODLUKU: imenuje se stručno povjerenstvo u sastavu:

1. red. prof. art. Lidija Horvat Dunjko
2. red. prof. art. Vlatka Oršanić
3. nasl. red. prof. art. Giorgio Surian

**3.3. IMENOVANJE STRUČNIH POVJERENSTAVA - RASPIS NATJEČAJA ZA NASTAVNO OSOBLJE**

**Vijeće Akademije jednoglasno donosi ODLUKU: Raspisuje se natječaj**

**I. za izbor u naslovno umjetničko - nastavno zvanje docent za umjetničko područje, polje glazbena umjetnost, grana reprodukcija glazbe – sviranje, za Komornu glazbu, Upoznavanje gitarističke literature i Pedagošku praksu nastave gitare, na Odsjeku za gudačke instrumente i gitaru –** 1 izvršitelj bez zasnivanja radnog odnosa;

**II. za izbor u nastavno zvanje i radno mjesto umjetnički suradnik za umjetničko područje, polje glazbena umjetnost, grana reprodukcija glazbe – sviranje, za korepetiranje, na Odsjeku za gudačke instrumente i gitaru –** 1 izvršitelj u radnom odnosu na određeno vrijeme.

3.3.1. **Naslovni docent za Komornu glazbu, Upoznavanje gitarističke literature i Pedagošku praksu nastave gitare (VI. odsjek)**

Vijeće Akademije **jednoglasno** donosi ODLUKU: imenuje se stručno povjerenstvo u sastavu:

1. izv. prof. art. Ivan Novinc
2. doc. art. Krešimir Bedek
3. izv. prof. art. Maroje Brčić

**3.3.2.** **Umjetnički suradnik na VI. odsjeku – na određeno radno vrijeme, zamjena za porodiljni dopust**

Vijeće Akademije **jednoglasno** donosi ODLUKU: imenuje se stručno povjerenstvo u sastavu:

1. izv. prof. art. Ivan Novinc
2. Eva Kirchmayer Bilić, umj. sav.
3. Prof. em. Vladimir Krpan

**3.4. IZVJEŠĆA STRUČNIH POVJERENSTAVA O PREDMETIMA U TIJEKU**

**3.4.1. Izbor u zvanje i na radno mjesto asistenta za teorijske glazbene predmete na I. odsjeku**

Vijeće Akademije raspisalo je 17.06.2020. natječaj za izbor u suradničko zvanje i radno mjesto asistent za umjetničko područje, polje glazbena umjetnost, grana kompozicija, za teorijske glazbene predmete, na Odsjeku za kompoziciju – 1 izvršitelj u radnom odnosu na određeno vrijeme.

Pristupnici: Ivan Končić, Filip Horvat, Marko Markuš, Ivan Violić, Juraj Marko Žerovnik, Tibor Szirovicza, Luka Demarin. Filip Horvat povukao je svoju prijavu s nastupnog predavanja.

Nastupno predavanje održano je 26.11.2020. i 27.11.2020. Nastupno predavanje povjerenstvo je ocijenilo pozitivnim za Ivana Končića, Juraja Marka Žerovnika, Tibora Sziroviczu, Luku Demarina, dok je nastupno predavanje Marka Markuša i Ivana Violića ocijenjeno negativno.

Nakon provedenog natječajnog postupka i održanog nastupnog predavanja mišljenje je stručnog povjerenstva da samo Ivan Končić, Juraj Marko Žerovnik, Tibor Szirovicza i Luka Demarin ispunjavaju sve uvjete natječaja za izbor u suradničko zvanje i radno mjesto asistenta za umjetničko područje, polje glazbena umjetnost, grana kompozicija, za teorijske glazbene predmete, na Odsjeku za kompoziciju.

**Stručno povjerenstvo prednost daje Tiboru Sziroviczi.**

**Za pristupnika Tibora Sziroviczu glasalo je 15 sudionika, za pristupnika Ivana Končića 3 sudionika, za pristupnika Juraja Marka Žerovnika 4 sudionika, a 6 sudionika bilo je suzdržano.**

Vijeće Akademije, nakon tajnog glasanja, donosi **ODLUKU: pristupnik Tibor Szirovicza bira se u suradničko zvanje i radno mjesto asistenta za umjetničko područje, polje glazbena umjetnost, grana kompozicija, za teorijske glazbene predmete, na Odsjeku za kompoziciju.**

**3.4.2.** **Izbor u zvanje i radno mjesto docenta za dirigiranje na III. odsjeku**

Vijeće Akademije raspisalo je 17.06.2020. natječaj za izbor u umjetničko - nastavno zvanje i radno mjesto docent za umjetničko područje, polje glazbena umjetnost, grana reprodukcija glazbe - dirigiranje, za dirigentske predmete, na Odsjeku za dirigiranje, harfu i udaraljke – 1 izvršitelj u radnom odnosu na neodređeno vrijeme.

Pristupnici: Matija Fortuna, Nada Matošević Orešković.

Pristupnik Matija Fortuna na sjednici Matičnog odbora za umjetničko područje 23.11.2020. izabran je u umjetničku komponentu umjetničko – nastavnog zvanja docenta u polju glazbene umjetnosti. Nada Matošević Orešković na sjednici Matičnog odbora za umjetničko područje 17.03.2011. izabrana je u umjetničko – nastavno zvanje docenta u umjetničkom području, polje glazbena umjetnost.

Nastupno predavanje održano je 18.12.2020. Stručno povjerenstvo ocijenilo je nastupno predavanje Matije Fortune pozitivnim, dok je nastupno predavanje Nade Matošević Orešković ocijenjeno negativnim.

Nakon provedenog natječajnog postupka i održanog nastupnog predavanja, mišljenje je stručnog povjerenstva da samo pristupnik **Matija Fortuna** ispunjava sve uvjete natječaja za izbor u umjetničko – nastavno zvanje i radno mjesto docenta za umjetničko područje, polje glazbena umjetnost, grana reprodukcija glazbe - dirigiranje, za dirigentske predmete, na Odsjeku za dirigiranje, harfu i udaraljke.

Stručno povjerenstvo stoga predlaže da se **Matija Fortuna** izabere u umjetničko – nastavno zvanje i radno mjesto docenta za umjetničko područje, polje glazbena umjetnost, grana reprodukcija glazbe - dirigiranje, za dirigentske predmete, na Odsjeku za dirigiranje, harfu i udaraljke.

U raspravi na platformi Teams sudjelovali su Ivan Batoš, viši umjetnički suradnik, izv. prof. art. Ivana Bilić i doc. dr. sc. Ivan Ćurković. Tekst rasprave nalazi se u prilogu na kraju ovoga dokumenta.

**Za pristupnika Matiju Fortunu glasalo je 26 sudionika sjednice, a 2 sudionika su bila protiv.**

Vijeće Akademije, nakon tajnog glasanja, donosi **ODLUKU: pristupnik Matija Fortuna bira se u umjetničko – nastavno zvanje i radno mjesto docenta za umjetničko područje, polje glazbena umjetnost, grana reprodukcija glazbe - dirigiranje, za dirigentske predmete, na Odsjeku za dirigiranje, harfu i udaraljke.**

**Odluka je pravovaljana nakon potvrđivanja od strane Vijeća umjetničkog područja Sveučilišta u Zagrebu.**

3.4.3. **Reizbor: IV. odsjek: doc. art. Simon Peter Dešpalj**

Vijeće Akademije na svojoj 2. sjednici u ak. god. 2020./2021. koja je održana 11.11.2020.g. u postupku reizbora na radna mjesta prema novim odredbama Zakona o znanstvenoj djelatnosti i visokom obrazovanju, donijelo je odluku o pokretanju postupka reizbora doc. art. Simon Peter Dešpalja.

Nakon pregleda priložene dokumentacije mišljenje stručnog povjerenstva je da imenovani ispunjava tražene uvjete za reizbor na radno mjesto docenta.

**28 sudionika sjednice glasalo je za reizbor doc. art. Simona Petera Dešpalja na radno mjesto** docenta, u području umjetnosti, polje glazbene umjetnosti, za Studij opernih uloga, na Odsjeku za pjevanje.

Vijeće Akademije, nakon tajnog glasanja, donosi **ODLUKU: Doc. art. Simon Peter Dešpalj, reizabire se na radno mjesto docenta, u području umjetnosti, polje glazbene umjetnosti, za Studij opernih uloga, na Odsjeku za pjevanje.**

**Reizbor na radno mjesto vrši se na vrijeme od 5 godina, računajući od dana potvrđivanja od strane Vijeća Akademije.**

3.4.4. **Izbor naslovnog umjetničkog suradnika na VI. odsjeku**

Vijeće Akademije raspisalo je 21.10.2020. natječaj za izbor u naslovno nastavno zvanje umjetnički suradnik za umjetničko područje, polje glazbena umjetnost, grana reprodukcija glazbe – sviranje, za korepetiranje, na Odsjeku za gudačke instrumente i gitaru – 1 izvršitelj bez zasnivanja radnog odnosa.

Pristupnici: Petra Bugarin, Ana Dadić.

Nakon provedenog natječajnog postupka i pozitivno ocijenjenog nastupnog predavanja održanog 14.12.2020. mišljenje je stručnog povjerenstva da obje pristupnice ispunjavaju sve uvjete natječaja za izbor u naslovno nastavno zvanje umjetničkog suradnika za umjetničko područje, polje glazbena umjetnost, grana reprodukcija glazbe – sviranje, za korepetiranje, na Odsjeku za gudačke instrumente i gitaru.

**Stručno povjerenstvo prednost daje Ani Dadić.**

**Za pristupnicu Anu Dadić glasalo je 25 sudionika, a za pristupnicu Petru Bugarin 2 sudionika dok je 1 sudionik bio suzdržan.**

Vijeće Akademije, nakon tajnog glasanja, donosi **ODLUKU: pristupnica Ana Dadić bira se u naslovno nastavno zvanje umjetnički suradnik, za područje umjetnosti, polje glazbena umjetnosti, grana reprodukcija glazbe – sviranje, za korepetiranje, na Odsjeku za gudačke instrumente i gitaru.**

**Odluka je pravovaljana nakon potvrđivanja od strane Vijeća umjetničkog područja Sveučilišta u Zagrebu.**

**3.4.5. Reizbor: VII. odsjek: izv. prof. art. Bánk Harkay**

Vijeće Akademije na svojoj 2. sjednici u ak. god. 2020./2021. koja je održana 11.11.2020.g. u postupku reizbora na radna mjesta prema novim odredbama Zakona o znanstvenoj djelatnosti i visokom obrazovanju, donijelo je odluku o pokretanju postupka reizbora izv. prof. art. Bànka Harkaya.

Nakon pregleda priložene dokumentacije mišljenje stručnog povjerenstva je da imenovani ispunjava tražene uvjete za reizbor na radno mjesto izvanrednog profesora.

**27 sudionika sjednice glasalo je za reizbor izv. prof. art. Bánka Harkaya na radno mjesto** izvanrednog profesora, u području umjetnosti, polje glazbene umjetnosti, grana reprodukcija glazbe – sviranje, za Rog, na Odsjeku za duhačke instrumente, a 1 sudionik sjednice bio je suzdržan.

Vijeće Akademije, nakon tajnog glasanja, donosi **ODLUKU: izv. prof. art. Bánk Harkay, reizabire se na radno mjesto izvanrednog profesora, u području umjetnosti, polje glazbene umjetnosti, grana reprodukcija glazbe – sviranje, za Rog, na Odsjeku za duhačke instrumente.**

**Reizbor na radno mjesto vrši se na vrijeme od 5 godina, računajući od dana potvrđivanja od strane Vijeća Akademije.**

**3.4.6. Izbor predavača za glazbeno-pedagoške predmete na VIII. odsjeku**

Vijeće Akademije raspisalo je 21.10.2020. natječaj za izbor u nastavno zvanje i radno mjesto predavača za područje društvenih znanosti, polje interdisciplinarne društvene znanosti, za glazbeno-pedagoške predmete, na Odsjeku za glazbenu pedagogiju – jedan izvršitelj u radnom odnosu na neodređeno vrijeme.

Pristupnici: Ana Čorić, Vid Novak Kralj.

Stručno je povjerenstvo procijenilo da Vid Novak Kralj nije priložio svu potrebnu dokumentaciju te ne ispunjava uvjete Rektorskoga zbora.

Nastupno predavanje Ane Čorić održano je 13.01.2021.g. i ocijenjeno je pozitivnim.

Nakon provedenog natječajnog postupka i održanog nastupnog predavanja, mišljenje je stručnog povjerenstva da samo Ana Čorić ispunjava sve uvjete natječaja za izbor u nastavno zvanje i radno mjesto predavač za područje društvenih znanosti, polje interdisciplinarne društvene znanosti, za glazbeno – pedagoške predmete, na Odsjeku za glazbenu pedagogiju.

Stručno povjerenstvo stoga predlaže da se **Ana Čorić** izabere u nastavno zvanje i radno mjesto predavača za područje društvenih znanosti, polje interdisciplinarne društvene znanosti, za glazbeno-pedagoške predmete, na Odsjeku za glazbenu pedagogiju.

**Za pristupnicu Anu Čorić glasalo je 26 sudionika sjednice, a 2 sudionika su bila suzdržana.**

Vijeće Akademije, nakon tajnog glasanja, donosi **ODLUKU: pristupnica Ana Čorić bira se u nastavno zvanje i radno mjesto predavača za područje društvenih znanosti, polje interdisciplinarne društvene znanosti, za glazbeno-pedagoške predmete, na Odsjeku za glazbenu pedagogiju.**

**Odluka je pravovaljana nakon potvrđivanja od strane Vijeća društveno - humanističkog područja Sveučilišta u Zagrebu.**

**3.4.7. Mišljenje stručnog povjerenstva za izbor Ruže s. Domagoje Ljubičić u izv. prof. na KBF-u- dopunjeno izvješće**

Katoličko bogoslovni fakultet u Zagrebu je dana 22.01.2020.g. raspisao natječaj za izbor jednog izvršitelja (m/ž) na radno mjesto I. vrste u umjetničko – nastavnom zvanju – izvanredni profesor, u umjetničkom području, umjetničkom polju: glazbena umjetnost, umjetničkoj grani: reprodukcija glazbe, na neodređeno vrijeme, s punim radnim vremenom, na Katedri liturgike.

Pristupnica: doc. mr. art. Ruža s. Domagoja Ljubičić.

Mišljenje stručnog povjerenstva je da pristupnica doc. mr. art. Ruža s. Domagoja Ljubičić ispunjava umjetničku komponentu umjetničko - nastavnog zvanja za izbor u zvanje izvanrednog profesora za umjetničko područje, polje glazbena umjetnost, grana reprodukcija glazbe – sviranje, za predmete Gregorijansko pjevanje - psalmodija i Vježbe za liturgijska slavlja.

Matični odbor za umjetničko područje donio je odluku 23.11.2020. da se Ruža s. Domagoja Ljubičić izabire u umjetničku komponentu umjetničko - nastavnog zvanja izvanrednog profesora u polju glazbene umjetnosti, grana reprodukcija glazbe – sviranje, za predmete Gregorijansko pjevanje - psalmodija i Vježbe za liturgijska slavlja uz zamolbu Akademiji da naknadno dostavi korigirano izvješće sukladno uputi.

**Mišljenje je prihvaćeno s 22 glasa za i 6 suzdržanih.**

Nakon izvršene korekcije, Vijeće Akademije donosi **ODLUKU:** **prihvaća se korigirano izvješće stručnog povjerenstva za pristupnicu doc. mr. art. Ružu s. Domagoju Ljubičić te se isto upućuje Matičnom odboru. Korigirano izvješće je prilog ovom zapisniku.**

**3.4.8. Mišljenje stručnog povjerenstva o ispunjavanju kriterija izvrsnosti – red. prof. art. Branko Mihanović**

Mišljenje je stručnog povjerenstva da red. prof. art. Branko Mihanović ispunjava kriterije umjetničke i nastavne izvrsnosti umjetničko - nastavnog radnog mjesta redoviti profesor u trajnom zvanju radi zaključivanja ugovora o radu na određeno vrijeme u trajanju od dvije godine nakon 67. godine života, u periodu od 1. 10. 2021. do zaključno 30. 9. 2023. s mogućnošću produljenja u dvogodišnjem mandatu.

**Mišljenje je prihvaćeno s 26 glasova za, 1 protiv i 1 suzdržanim.**

Vijeće Akademije donosi **ODLUKU: Red. prof. art. Branko Mihanović, ispunjava kriterije umjetničke i nastavne izvrsnosti umjetničko-nastavnog radnog mjesta redoviti profesor u trajnom zvanju radi zaključivanja ugovora o radu na određeno vrijeme u trajanju od dvije godine nakon 67. godine života, u periodu od 01. 10. 2021. do zaključno 30.09. 2023., s mogućnošću produljenja u dvogodišnjem mandatu.**

**Predmet će se uputiti na daljnje postupanje.**

**3.4.9. Mišljenje stručnog povjerenstva za izbor Sandra Vešligaja u doc. art. na Sveučilištu Jurja Dobrile u Puli, Muzička akademija** **- dopuna izvješća**

Povjerenstvo u sastavu red. prof. art. Đuro Tikvica, red. prof. art. Srđan Filip Čaldarović i pro. emer. Vladimir Krpan dalo je mišljenje o ispunjavanju uvjeta za izbor u umjetničku komponentu umjetničko-nastavnog zvanja docenta u umjetničkom području, polje glazbene umjetnosti, grana reprodukcija glazbe-sviranje za kolegij Komorna glazba za pristupnika Sandra Vešligaja. Izvješće je prihvaćeno na sjednici Vijeća Muzičke akademije 11. studenog 2020. te je razmatrano na sjednici Matičnog odbora za umjetničko područje 23. studenoga 2020. kada je zatražena dopuna izvješća.

**Mišljenje je prihvaćeno s 25 glasova za i 3 suzdržana.**

Vijeće Akademije donosi **ODLUKU: prihvaća se dopunjeno izvješće stručnog povjerenstva te se isto upućuje Matičnom odboru. Dopunjeno izvješće je prilog ovom zapisniku.**

**3.5. Imenovanje stručnih povjerenstava za izbore u zvanja na drugim visokim učilištima:**

**Vijeće akademije prihvaća prijedloge sastava stručnih povjerenstava za davanja mišljenja na drugim visokim učilištima.**

**3.5.1. Naslovni docent za kompoziciju u Osijeku**  
Povjerenstvo: red. prof. art. Berislav Šipuš, red. prof. art. Vjekoslav Nježić, red. prof. art. Frano Parać

**Prijedlog je prihvaćen s 27 glasova za i 1 protiv.**

**3.5.2. KBF - umjetnički savjetnik za sviranje na katedri za liturgiku**  
Povjerenstvo: red. prof. art. Đuro Tikvica, Vlasta Gyura Pičulin, umjet. savjetnik, doc. art. Marko Magdalenić (KBF)

**Prijedlog je prihvaćen jednoglasno.**

**3.5.3. Pula – izvanredni profesor za komornu glazbu i osnove vokalne tehnike**  
povjerenstvo: izv. prof. art. Martina Zadro, izv. prof. art. Martina Silić, red. prof. art. Lidija Horvat-Dunjko

**Prijedlog je prihvaćen jednoglasno.**

**3.5.4. Pula – izvanredni profesor za zbor**  
povjerenstvo: izv. prof. art. Ivana Bilić, red. prof. art. Jasenka Ostojić, izv. prof. art. Tomislav Fačini

**Prijedlog je prihvaćen jednoglasno.**

**Ad. 4. OBAVIJESTI / RAZNO**

**4.1. Dekanove nagrade i priznanja: 4 studenta i 3 zaposlenika po 5.000,00 kn.**

4.1.1 Dekanova nagrada studentima: Josip Prajz, IV. g., kompozicija; Barbara Cvitanović, III. g., klavir; Lucija Pejković, V. godina, violončelo; Valentino Buić, V. godina, rog

4.1.2. Dekanova priznanja zaposlenicima i umirovljenicima: red. prof. art. u mir. Josip Tonžetić; red. prof. art. Tomislav Uhlik; gđa Spomenka Iveta

**4.2.** Prof. emeritus Vladimir Krpan dobitnik je nagrade *Ivan Filipović* za životno djelo, Ministarstva znanosti i obrazovanja

**4.**3. Na diplomskim koncertima trenutno u Bersu može doći 20 osoba, a u dvorane Huml, Stančić i Lhotka ukupno 13 osoba. Diplomski koncerti u Bersi će se direktno prenositi i snimati, a u ostalim dvoranama samo snimati

**4.4.** Izmjene studijskih programa: prodekanica doc. dr. sc. Sanja Kiš Žuvela zamolila je da sve izmjene dostavljaju pročelnici; radi usklađivanja s Zakonom o odgoju i obrazovanju u osnovnoj i srednjoj školi (čl. 105.), uprava predlaže dopunu pedagoškog modula s proširenjem Pedagoške prakse i dodavanjem predmeta Osnove glazbene pedagogije (do 55 ECTS-a)

**4.5.** ISVU - uskrata potpisa - upute: u sustavu ISVU potpisi se ne daju, ali se može postaviti zabrana (Nastavnički portal: ispit - studenti bez prava na potpis - dohvati predmet - postavi zabranu)

**4.6.** Srijeda, 20.1.2021. u 11 sati preko Skypea – Tribina za Erasmus

**4.7.** DOV - online <http://www.muza.unizg.hr/dov-2021/>

**4.8.** pravilnik o izvođenju nastave orkestra - pred završetkom

**4.9.** Obilježavanje 100. godišnjice osnutka Akademije - što prije dostaviti ideje za proslavu prodekanu red. prof. art. Anđelku Krpanu

**4.10.** Objavljen natječaj za Nagradu Grada Zagreba i Nagrada Zagrepčanka godine – prijave do 2. veljače 2021.

**4.11.** Prijedlozi za imenovanja u matične odbore i područna vijeća:

- Matični odbor za umjetnost: red. prof. art. István Römer i red. prof. art. Đorđe Stanetti  
- Matični odbor za interdisciplinarno područje: red. prof. art. Marina Novak  
- Matični odbor za polja povijesti, povijesti umjetnosti, znanosti o umjetnosti, arheologije, etnologije i antropologije: red. prof. dr. sc. Dalibor Davidović  
- Područno vijeće za umjetnost: red. prof. art. Mladen Janjanin i red. prof. dr. art. Ljerka Očić

**4.12.** Nacionalno vijeće za znanost i visoko obrazovanje sastavilo nove uvjete za reizbor. Rasprava traje do 27.1.2021. <https://nvzvotr.hr/16-aktualno/92-javna-rasprava-o-nacrtu-prijedloga-odluke-o-minimalnim-uvjetima-radnih-obveza-za-reizbor-na-znanstvena-znanstveno-nastavna-umjetnicko-nastavna-nastavna-i-strucna-mjesta> - [Nacrt prijedloga Odluke o minimalnim uvjetima radnih obveza za reizbor na znanstvena, znanstveno-nastavna, umjetničko-nastavna, nastavna i stručna radna mjesta te o obliku izvješća stručnog povjerenstva o radu zaposlenika u postupku reizbora](https://nvzvotr.hr/images/documents/Nacrt%20prijedloga%20Odluke%20o%20minimalnim%20uvjetima%20radnih%20obveza%20za%20reizbor.docx)

Zapisnik sastavio: Dekan:

Dejan Elveđi, dipl. iur., v. r. red. prof. art. Igor Lešnik, v. r.

PRILOG:

**RASPRAVA O POJEDINAČNIM TOČKAMA DNEVNOG REDA**

**Ad 3.4.2.**

**Ivan Batoš:**

Zahvaljujem komisiji na iscrpnom i vrlo edukativnom izvješću, osobito s povijesno-glazbenog aspekta. Predlažem da i ubuduće ovakve materijale dobijemo unaprijed čime bismo uštedili vrijeme na sjednicama Vijeća uživo, a svi zainteresirani mogli bi u miru pročitati i analizirati sve što ih zanima. U zaključku kojim se potvrđuje negativno mišljenje za drugu kandidatkinju stoji rečenica: "Takav oblik predavanja ne odgovara obliku nastave dirigentskih predmeta za čije je izvođenje raspisan natječaj." Moj upit je: za izvođenje nastave kojih dirigentskih predmeta je točno raspisan natječaj? S obzirom da u životopisu piše da je kandidatkinja već jednom 2011.g. izabrana u zvanje docenta za dirigiranje na našoj Akademiji, znači li to da joj se ocjenom ovog nastupnog predavanja to zvanje poništava?

**Ivana Bilić:**

općenita je formulacija svi dirigentski predmeti koji se predaju na našem odjelu, a to su: Dirigiranje, Zborsko dirigiranje, Sviranje partitura, Studij i korepeticija operne literature, Dirigiranje obligatno i izborno.

​

Među njima nema Opernog studija, a kandidatkinja je održala praktični dio nastupnog predavanja upravo u takvom obliku, kako je i navedeno u mišljenju.

Kandidatkinja je habilitirana u zvanje docenta 2011. i ta se habilitacija ne poništava.

Kako je navedeno u životopisu, u ak. god. 2015/2016 i 2016/2017 djelovala je kao naslovni docent na Područnom odsjeku u Rijeci.

Uvjeti aktualnog natječaja za radno mjesto su zadovoljavanje uvjeta za izbor u zvanje i pozitivno ocijenjeno nastupno predavanje. Kandidatkinja je habilitirana u zvanje docenta, no njezino je nastupno predavanje komisija ocijenila negativno.

**Ivan Ćurković:**

Nemam prigovora na rad povjerenstva, ali se slažem s kolegom Batošem da je izvrsno što je svim članovima Vijeća Akademija na ovaj način ustupljena kompletna dokumentacija te da je čitanje izvještaja nekoliko dana prije same sjednica bolje za raspravu čak i kada se sjednica bude održavala uživo.

**Ivan Batoš:**

Zahvaljujem na odgovoru. Iz izvješća sam zaključio da je kandidatkinja održala zanimljivo i praktično nastupno predavanje, pa sam bio iznenađen negativnim mišljenjem.

**Ivana Bilić:**

Da, bilo je dobrih i loših stvari, no ono što je ukratko bilo jako promašeno jest: nekoliko potpuno krivih teza u uvodnom dijelu i sasvim krivi fokus rada u praktičnom dijelu - umjesto da radi sa studentom dirigiranja, ona je radila sa studenticama pjevanja.

Nije baš ispravna paralela ali...to je kao da na nekom zamišljenom oglednom satu za profesora violine ili "violinskih predmeta" kandidat radi cijelo vrijeme sa studentom koji svira klavirsku pratnju (premda je naravno korisno da i njega uključuje u svoj pedagoški rad), a studenta violine skoro potpuno ignorira.

Svim kolegama koji su pomno pročitali izvješća, zahvaljujem na interesu i angažmanu!

**Ad. 4.3.**

**Đuro Tikvica:**

Iako očito nije ponuđeno za diskusiju, ipak ću ponoviti svoje zapažanje sa Vijeća pročelnika.  
1. Smanjujući broj nazočnih na našim ispitima, diplomskim ispitima i drugim aktivnostima ugrožavamo i kršimo načelo javnosti našeg djelovanja.  
2. Ni iz kakva ponuđena dokumenta ili objašnjenja nije razvidno zbog čega se mjere dodatno pooštravaju.  
Podsjećam kako ovom smanjenju dopuštanja nazočnosti publike nije prethodila nijedna mjera nadležnih represivnija od donesenih u prosincu. Stoga se nameće pitanje temeljem koje potrebe se donose nova ograničenja.  
Nadam se kako će studenti koji zbog ovakvih ograničenja trpe štetu naći načina za zaštititi svoja civilizacijska prava.  
3. Iako prihvaćam da Uprava nije dužna svaku svoju odluku obrazlagati, smatram kako bi obrazloženost ovakvih dodatnih i stalno napredujućih ograničenja (uključujući i pet dana oduzete nastave prije Božića i nakon Bogojavljenja) pridonijela većem povjerenju i slijedom toga većoj disciplini u prihvaćanju mjera koje su uistinu potrebne.

**Igor Lešnik:**

Poštovani kolega Tikvica, žao mi je što - radi zdravstvenih tegoba - kasnim s dekanskim doprinosom na vaše javljanje.  
  
Ponovnim otvaranjem istih, davno produskutiranih i u suštini svjetonazorskih tema ništa nećemo postići jer će uvijek biti istodobno pristalica popuštanja te pooštravanja.   
  
Pri načinu rada u zgradi riječ je o pitanjima praktične, operativne pa i zdravstvene prirode. Uprava se po tom pitanju drži srednjeg puta bez velikih otklona na jednu ili na drugu stranu. Naprosto ne postoji uvijek određeni broj članka ili naputka na koji bi se dekan pozivao u donošenju brojnih svakodnevnih odluka a sigurno će tako biti i ubuduće. Zato dekan i postoji te odgovara za svoje postupke, izabire se na određeno razdoblje a ne zauvijek, itd.  
  
Molim da se, posebice u kriznoj situaciji poput ove, svi posvetimo poslu radi kojeg su nas izabrali jer će nam svima tako biti lakše. Koncerti Filharmonije, Radija, ZG Solista su otkazani, dvorana Lisinski je do daljnjeg zatvorena a mi bismo trebali raspravljati o prisutnosti 20 ili 30 osoba u nekom prostoru ili o pravu javnosti koje inače i tim smanjenim brojevima zadovoljavamo čega je dijelom i streming uživo - kad se već spominju civilizacijske tekovine.  
  
Sadašnji način rada u zgradi ima punu potporu potvrđenu u mnogobrojnim sastancima dekana s predstavnicima studentskog zbora uz napomenu da su isti predlagali i neke oštrije mjere koje ne provodimo upravo da bi manje dolazilo do ovakvih diskusija. Smatram da stoga studenti ne trebaju još jednog dodatnog zastupnika.  
  
I završno, naprosto ne vidim kako uopće može biti riječi o “pet oduzetih radnih dana” na vrhuncu drugog vala epidemije kad je umiralo 80 ljudi dnevno a sve se treslo tako da su u oknima liftova Akademije opet pootpadale mramorne ploče a u garaži je popucala betonska deka. Osim toga, nije riječ o neradnim danima već smo u tom razdoblju radili na daljinu. Riječ je naprosto o zdravorazumskoj i odgovornoj odluci.  
  
Uprava će i nadalje nastaviti napore u borbi za svaki sat studentskog vježbanja u zgradi, za svaki sat komorne ili pripreme projekata, za svaki svirački ili praktični kolegij, za povratak u zgradu svega što se za sada radi na daljinu čim to bude sigurno ili moguće.  
  
Zgrada je otvorena maksimalno za date okolnosti te u očekivanju prelijevanja novog vala iz okruženja u kojem mnoge zemlje uvode najstrože mjere ikada te bilježe najveće brojeve umrlih. Čitajući vaše javljanje, dojma sam da to nekima promiče “ispod radara”.

**Đuro Tikvica:**

Poštovani dekane,  
zahvaljujem na Tvom odgovoru na moje zapažanje.  
Kako u zahtjevnim okolnostima ne bih pretjerano trošio ni Tvoju ni svoju energiju, kao niti pozornost kolega, nastojat ću biti koncizan.  
Tema o kojoj sam pisao niti je davno prodiskutirana niti je svjetonazorska.  
Naravno da ni Ti ni ja ne možemo djelovati mimo vlastita svjetonazora, ali ja ovdje ne nudim svjetonazor drugima na uporabu nego upozoravam na ugroze profesiji (slažem se, jedino, kako poštovanje prema profesiji ima nekakve veze sa svjetonazorom).  
Sam kažeš kako se svaka pojedinost danomice analizira, pa je već i to dokaz kako svakodnevni priljev informacija ranije prodiskutirano stavlja u povijest.  
Ja nisam pristalica niti popuštanja niti pooštravanja. Samo ne vidim osnove za pooštravanje ni u jednoj relevantnoj odluci nadležnih instanci. (Ovom tvrdnjom ne podrazumijevam kako dekan nema opipljivije razloge).  
Civilizacijske tekovine nisu dovoljno određene niti dvoranom Lisinski, niti Muzičkom akademijom, niti Zagrebačkom filharmonijom, niti HRT-om, niti Zagrebačkim solistima. Civilizacijske tekovine su puno, puno šire i ne zrcale se tek u autonomiji ili nestanku autonomije ovih subjekata.  
Sve pobrojane institucije su plodovi civilizacijskih tekovina, pa nam se samo nadati kako će one ili barem samo neke od njih umjeti biti i prenositelji tih istih tekovina u budućnost civilizacije.  
Drago mi je što se odluke usuglašavaju sa Studentskim zborom. Ne pada mi na pamet biti još jednim studentskim predstavnikom, ali vjerujem kako nisi moje zapažanje htio proglasiti posezanjem u tuđu nadležnost. Studenti će se vrlo dobro sjetiti kada im je sve trebala moja, Tvoja ili pomoć i potpora nekoga drugoga od kolega nastavnika. U tom trenutku im je iznimno bitno znati stavove ovoga ili onoga među nama.  
Podsjećam kako je odluka o "pet dana nastave izvan zgrade" donesena prije potresa, a ne zbog potresa i posljedica koje spominješ.  
Što kome promiče ispod radara ćemo teško utvrditi ovom razmjenom stavova. O tome će pisati povijest i ne mislim kako je možemo s ove naše teške točke predvidjeti.  
Za kraj izražavam zahvalnost dekanu za nošenje teška tereta situacije.  
Smatram kako sloboda i otvorenost govora samo povećava vrijednost teško iznjedrenih rješenja kao što proširuje vidokrug za daljnja postupanja. Navlastito onih rješenja i postupanja koja budućnost ocijeni ispravnima.  
S poštovanjem,  
Đuro